##### KLAIPĖDOS MIESTO SAVIVALDYBĖS ŠVIETIMO SKYRIUS

## **VYDŪNO GIMNAZIJA**

(Sulupės 26, (8-46) 41 10 05, rastine@vyduno.lt)

**ADOMAS ZUBĖ , 9 M**

 **Poezijos sekcija**

Mokytoja Lilija Bručkienė

Klaipėda,

2016

\*\*

Pelėsiais dvokiančioje palėpėje
Salvadoro Dali darbai
Pūva.

\*\*

Karštas vasaros rytas.
Mariose prausiasi
Pora ančių.

 \*\*

Rudos marios.
O šunie, kada gi tu nueisi
Nuo to tilto?

\*\*

Birželio 19

Trys valandos ryto.
Lauko gale
Temsta.

\*\*

Rugpjūčio naktis.
Žvaigždės lovytėse
Spardosi.

\*\*\*

4:34

Prancūzų kalba

Virsta lietuvių.

\*\*\*
Pora haiku
Daugiau
Neišspaudžiu

\*\*

Kryžius.
Televizorius.
Kryžius.

Akys šokinėja

nuo vieno

prie kito.

**Suicide stories**

\*\*\*

Vieną kartą buvo pianino klavišas,

kuris nusižudė,

nes jį daužė.

\*\*\*

Vieną kartą buvo knygos lapas,

kuris nusižudė,

nes jį vertė.

\*\*\*

Vieną kartą buvo tušinukas,

kuris nusižudė,

nes jį spaudė.

\*\*\*

Vieną kartą buvo rašytojas,

kuris nusižudė,

nes jis nerašė.

\*\*\*

END

 **Diptikas „Tikslas – bandelė“**

**I. Ėjimas**

Pirmadienio vakaras.
Kepyklos durys užrakintos.
Meldžiuosi.

**II. Pirkimas (a)**Šviežia bandelė ant prekystalio.
Jau tuoj...
Kortele neaptarnaujame.

**(b)**

antrą kartą jau nebenuėjau.

\*\*\*

Atsidaro durys:

Senukas mauna

savo žmonai

pirštinę.

Užsidaro durys.

Autobuso.

**Stotelių istorijos**

\*\*\*

Įlipu.

 Antikos stotelė.

Kairėje - skulptūros be rankų.

 Taip pat aklas vergas.

Kita

Klasicizmo stotelė.

\*\*\*

Klasicizmo stotelė.

Dešinėje - kolonos,

Taip pat pora antikos plagiatų.

Kita

Baroko stotelė.

\*\*\*

Baroko stotelė.

Kairėje daug aukso,

 Taip pat vemiantys didikai.

Kita

Modernizmo stotelė.

\*\*\*

Modernizmo stotelė.

Dešinėje bomba,

Taip pat atominė.

Kita

 Postmodernizmo stotelė.

\*\*\*

Postmodernizmo stotelė.

Kairėje - hiper-realybės koncepcija,

Taip pat plyta,

po kuria parašyta:

„Čia ne plyta“.

 Išlipu.

**Ciklas „JONO KLAJONĖS“**

**I. Pavasaris**

Jonas išėjo sodinti gėlių.

Šalia teka upelis.

Jo skaidriame veide

Jonas pamatė atspindį.

,,Graži diena,“-

 pamanė

ir toliau ėmėsi darbo.

Jau buvo bebaigiąs,

bet išgirdo

šaukiančią seserį:

* Jonai! Jonai! Turėsim brolį!

**II. Vasara**

Atsibudo šįryt Jonas

tvirtas ir laimingas.

Tėvai laimingi,

 draugai laimingi,

tik viena mergina verkia.

Verkia,

nes šiandien

išteka už Jono.

**III. Ruduo**

Guli Jonas lovoje

ir mintyse rašo dienoraštį.

Ko nespėjo padaryti per dieną.

O diena trumpa.

Jonas nieko nebegalvoja

užsimerkia ir nurimsta. – –

Jis miršta.

**IV. Žiema**

Sunkūs gabalai krenta Jonui ant veido,

bet Jonas šypsosi.

Sunki našta Joną slegia,

bet Jonas šypsosi.

Ir jam palengvėja. – –

Jonui dangus.